YLIOPISTO-OPISKELIJOIDEN TUETTU HARJOITTELU 2013

Biokemian laitos julistaa haettavaksi yliopiston tukemat harjoittelupaikat vuodelle 2013. Laitokselle on myönnetty harjoittelutukea 20:lle opiskelijalle (määrä voi täsmentyä myöhemmin ja myös lisäpaikkoja on mahdollista saada syyslukukaudella 2013, jos paikkoja jää muualta käyttämättä).

Tuen määrä on 1600 €/opiskelija. Huom! tuki annetaan työnantajalle, joka maksaa harjoittelijalle palkkaa (ks. alempana). Jos harjoittelu tapahtuu ulkomailla, tuki maksetaan useimmissa tapauksissa suoraan opiskelijalle apurahana. Tuen saamisen edellytyksenä on, että harjoittelu kestää vähintään 1,5 kk (alkamis- ja päättymispäivät mukaanlukien 45 päivää). 

Harjoittelutuki on tarkoitettu kolmannen vuosikurssin ja sitä vanhemmille biokemian opiskelijoille. Harjoittelijalle maksettava vähimmäispalkka on 1134 euroa/kk (KELA:n määrittelemä palkansaajan työssäoloehto). Mikäli harjoittelu tapahtuu Oulun yliopiston yksikössä, palkaksi on määritelty 1333,67 €/kk ja nimikkeeksi yliopistoharjoittelija.

Harjoittelu on tarkoitettu samalla työnhaun harjoitteluksi; tästä syystä omalla laitoksella harjoittelua ei suositella ensisijaiseksi tavoitteeksi, mutta se on toki sallittua, mikäli oma mielenkiinto on laitoksella tehtävässä työssä tai harjoittelupaikkaa ei löydy muualta.

Harjoittelu pitää sisällyttää suoritukseksi (max. 6 op) kurssille Orientation to Reseach Work, sillä harjoittelutuen edellytyksenä on, että harjoittelu kuuluu opiskelijan HOPS:iin.

TYÖPAIKAT

•	Harjoittelutuen saava opiskelija etsii työpaikkansa itse; harjoitteluvastaava ja opintoneuvoja avustavat tarvittaessa. 
•	Yliopiston verkkosivuilla tietoa harjoittelutuesta ja harjoittelupaikoista: 
http://www.oulu.fi/yliopisto/harjoittelu
•	Ennen harjoittelusopimuksen tekemistä biokemian laitos tarkistaa, että työpaikka soveltuu harjoittelupaikaksi ja työtehtävä vastaa biokemistin työtä.
•	Harjoittelun voi suorittaa myös ulkomailla. 

OPISKELIJOIDEN VALINTA HARJOITTELUUN

Opiskelijat valitaan biokemian laitoksen ja Histonin yhdessä laatimien kriteerien mukaan. Paikoista vähintään n. 2/3 myönnetään 3. vuoden opiskelijoille ja n. 1/3 maisteriohjelmalaisille, mutta tätä jakoa voidaan jonkun verran säätää riippuen hakijoiden määrästä ryhmissä. Opiskelija voi saada harjoittelutuen vain yhden kerran, joten aiemmin harjoittelurahaa saaneet eivät voi hakea paikkoja. Jos opiskelija aikoo hakea esim. Erasmus-tukea tai vastaavaa yliopiston kautta haettavaa tukea ulkomaiseen harjoitteluun, on hyvä tietää jo tässä vaiheessa, että kullekin opiskelijalle voidaan myöntää vain yksi harjoittelutuki samaa opintojaksoa koskien (eli esim. Erasmus-tukea ja tätä tukea ei voi molempia käyttää samaanharjoitteluun, joka on osa kurssia Orientation to research Work). Sen sijaan esim. Erasmus-tukea voi saada tämänkin tuen saannin lisäksi, mikäli tarkoitus on eri (eli esim. erikoistyön tekeminen ulkomailla).
 
Ilmoittautuminen: työselostusten palautushyllyn (2. kerros) vieressä olevalla pöydällä kansiossa olevaan listaan viimeistään maanantaina 4. helmikuuta 2012 klo 14:00. 

(vain erikoistapauksessa voi ilmoittautua sähköpostitse, mikäli ei ole saapuvilla yliopistolla ennen määräaikaa).

Harjoittelijat pyritään valitsemaan mahdollisimman pian ilmoittautumisajan jälkeen ja harjoittelutuen saaneille järjestetään lyhyt infotilaisuus mahdollisimman pian. Jos halukkaita on enemmän kuin jaettavia tukia, suoritetaan arvonta alla olevan mukaisesti.

Oulussa 17.1.2013

Tuomo Glumoff, Harjoitteluvastaava  BK350, puh. 0294 481170, tuomo.glumoff @oulu.fi

BIOKEMIAN OPISKELIJOIDEN TYÖHARJOITTELU 2013/VALINTAKRITEERIT

- 2/3 jaettavasta menee 3-kurssilaisille (= arvontaryhmä 1) ja 1/3 vanhemmille (= arvontaryhmä 2)
- kukaan ei voi saada harjoittelutukea kahta kertaa
- ne, jotka ovat hakeneet harjoittelutukea 3. vuoden opiskelijana, mutta eivät ole sitä saaneet, ovat automaattisesti arvontaryhmässä 2, vaikka eivät vielä olisi aloittaneet maisteriohjelmassa
- ne, jotka tosiasiallisesti opiskelevat kolmatta vuotta, vaikka ovat aloittaneet opiskelun aiemmin (esim. pitänyt taukoa armeijan tai pitkän sairasloman tai ulkomaan harjoittelun tai äitiysloman tai vastaavan takia tai vaihtaneet toisesta  koulutusohjelmasta) otetaan mukaan arvontaryhmään 1 tapauskohtaisen harkinnan perusteella
- perusvaatimus on, että harjoittelutuen haun päättyessä on kasassa vähintään 125 op, mutta edellä esitetty tapauskohtainen harkinta voidaan ulottaa myös opintoviikkomäärään
- pyrkimys on täten, että jokaisella opiskelijalla olisi mahdollisuus osallistua kerran harjoittelutuen hakemiseen arvontaryhmässä 1

Arvontaryhmä 1:

- harjoittelutukien arvonnassa painotettu arvonta pisteiden mukaan
- voidakseen hakea harjoittelutukea ja saadakseen 1 pisteen arvontakoriin, oltava suoritettuna neljä seuraavista viidestä kurssista: Biomolecules for Biochemists 8 op, Biokemian menetelmät I 8 op, Aineenvaihdunta I 6 op, Molekyylibiologia I 8 op, Mikrobiologia 6 op
- seuraavat suoritetut kurssit tuovat kukin 1 pisteen lisää arvontakoriin: Protein chemistry I 8 op, Solun biologia 6 op, Biochemical methodologies II 8 op
 
Arvontaryhmä 2:

Maisteriohjelmien opiskelijat (myös kansainvälinen maisteriohjelma) sekä
vanhan tutkinnon mukaisia kursseja suorittaneet opiskelijat:

- kaikki 2. arvontaryhmän opiskelijat ovat mukana arvonnassa samalla painotuksella